Εκδικητές (Κινηματογραφικό Σύμπαν της Marvel)

Οι Εκδικητές (Avengers) είναι ομάδα υπερηρώων και οι πρωταγωνιστές του franchise πολυμέσων Κινηματογραφικό Σύμπαν της Marvel (MCU). Βασίζονται στην ομώνυμη ομάδα υπερηρώων των Marvel Comics, η οποία δημιουργήθηκε το 1963 από τους Σταν Λι και Τζακ Κίρμπι. Η ομάδα ιδρύθηκε από τον διευθυντή της Α.Σ.Π.Ι.Δ.Α., Νικ Φιούρι, και είναι μια οργάνωση με βάση τις Ηνωμένες Πολιτείες Αμερικής αποτελούμενη κυρίως από άτομα με υπερδυνάμεις και χαρίσματα. Έχουν περιγραφεί ως «Οι Ισχυρότεροι Ήρωες της Γης», οι οποίοι είναι αφοσιωμένοι στην προστασία του κόσμου από μια ποικιλία απειλών και δρουν με έδρα την πολιτεία της Νέας Υόρκης. Τα ιδρυτικά μέλη αποτελούν οι Τόνι Σταρκ / Iron Man, Στιβ Ρότζερς / Captain America, Θορ Όντινσον, Μπρους Μπάνερ / Hulk, Νατάσα Ρόμανοφ / Black Widow και Κλιντ Μπάρτον / Hawkeye, ενώ η ομάδα αργότερα επεκτάθηκε σε 16 μέλη συνολικά.

Μετά από την ίδρυση των Marvel Studios ως ένα ανεξάρτητο κινηματογραφικό στούντιο από τον Άβι Άραντ, ο παραγωγός Κέβιν Φάιγκι οραματίστηκε τη δημιουργία ενός κοινού κινηματογραφικού σύμπαντος με τους Εκδικητές, παρόμοιο με τα κόμικς των Λι και Κίρμπι στην δεκαετία του 1960. Όταν ο Φάιγκι έγινε ο αρχηγός του στούντιο του 2007 και ίδρυσε τη δική του δημιουργική ομάδα, η στρατηγική του περιλάμβανε ξεχωριστές ταινίες για κάθε σημαντικό χαρακτήρα στη Φάση Ένα, ξεκινώντας τη με το Iron Man (2008) και ολοκληρώνοντάς τη με το Οι Εκδικητές (2012). Η επιλογή ηθοποιών των έξι αρχικών μελών ξεκίνησε το 2006 με την επιλογή του Ρόμπερτ Ντάουνι Τζούνιορ ως Iron Man και ολοκληρώθηκε το 2010 με τον Μαρκ Ράφαλο ως Hulk, αντικαθιστώντας τον Έντουαρντ Νόρτον, ο οποίος υποδύθηκε τον χαρακτήρα στο Ο Απίθανος Hulk (2008). Μεταγενέστερες ταινίες του MCU περιλάμβαναν καινούρια μέλη, με ηθοποιούς από άλλες ταινίες του MCU να επαναλαμβάνουν τους ρόλους τους. Μετά από την εισπρακτική και κριτική επιτυχία του Οι Εκδικητές, μια συνέχεια, Εκδικητές: Η Εποχή του Ultron, κυκλοφόρησε το 2015, με τους Άαρον Τέιλορ-Τζόνσον και Ελίζαμπεθ Όλσεν να εντάσσονται στο καστ ως Πιέτρο και Γουάντα Μάξιμοφ, αντίστοιχα. Το Captain America: Εμφύλιος Πόλεμος (2016), το οποίο εν μέρει βασίζεται στο κόμικ «Civil War», απεικονίζει τη διάλυση των Εκδικητών, οι οποίοι έπειτα ηγούνται από τον Iron Man, και περιλαμβάνει την πρώτη εμφάνιση του Τομ Χόλλαντ ως Πίτερ Πάρκερ / Spider-Man. Μετά από την ήττα τους από τον Θάνος στο Εκδικητές: Ο Πόλεμος της Αιωνιότητας (2018), επανενώνονται υπό την ηγεσία της Black Widow και στο Εκδικητές: Η Τελευταία Πράξη (2019) ξαναδιαλύονται μετά από πέντε χρόνια. Στο Captain America: Θαυμαστός Καινούριος Κόσμος (2025), η ομάδα ξανασυγκεντρώνεται υπό την ηγεσία του Σαμ Γουίλσον / Captain America (υποδυόμενος από τον Άντονι Μακί), ενώ στο Thunderbolts* (2025) ιδρύεται μια ξεχωριστή ομάδα γνωστή ως οι «Νέοι Εκδικητές».

Θεωρούμενοι ένα σημαντικό κομμάτι του franchise, αποτελούν το επίκεντρο των πρώτων 23 ταινιών του MCU, οι οποίες είναι γνωστές ως το Έπος της Αιωνιότητας. Ομάδες Εκδικητών από εναλλακτικά σύμπαντα απεικονίζονται σε μεταγενέστερα έργα του MCU στο Έπος του Πολυσύμπαντος, περιλαμβάνοντας εμφανίσεις στη σειρά κινουμένων σχεδίων What If...? (2021–2024) και στην ταινία Doctor Strange in the Multiverse of Madness (2022). Μια νέα ενσάρκωση των Εκδικητών είναι προγραμματισμένη να επιστρέψει στις ταινίες Avengers: Doomsday (2026) και Avengers: Secret Wars (2027), οι οποίες θα ολοκληρώσουν την Φάση Έξι του MCU και γενικότερα το Έπος του Πολυσύμπαντος.

Οι τέσσερις ταινίες Εκδικητές αυτή τη στιγμή είναι το τρίτο υπερηρωικό franchise με τις μεγαλύτερες εισπράξεις και το έκτο κινηματογραφικό franchise με τις μεγαλύτερες εισπράξεις όλων των εποχών, έχοντας συγκεντρώσει $7.7 δισεκατομμύρια. Οι Εκδικητές ως ομάδα έχουν λάβει επαίνους από τους κριτικούς, συγκεκριμένα για τη δυναμική τους, με την Τελευταία Πράξη να λαμβάνει επαίνους ως την κορύφωση εκείνης της εκδοχής της ομάδας. Εξαιτίας της επιτυχίας τους, άλλα κινηματογραφικά στούντιο αποφάσισαν να ξεκινήσουν τα δικά τους κοινά υπερηρωικά σύμπαντα, ειδικά οι DC Entertainment και Warner Bros. Pictures, οι οποίες ανακοίνωσαν τα σχέδια μιας ταινίας με τη Λεγεώνα της Δικαιοσύνης. 

 Μέλη 

 Ιδρυτικά μέλη 
ΧαρακτήραςΥποδυόμενος απόΤαινία όπου εντάχθηκεΣτιβ ΡότζερςΚρις ΈβανςΟι ΕκδικητέςΤόνι ΣταρκΡόμπερτ Ντάουνι ΤζούνιορΜπρους ΜπάνερΜαρκ ΡάφαλοΘορ ΌντινσονΚρις ΧέμσγουορθΝατάσα ΡόμανοφΣκάρλετ ΓιόχανσονΚλιντ ΜπάρτονΤζέρεμι Ρένερ

 Μεταγενέστερα μέλη 
ΧαρακτήραςΥποδυόμενος απόΤαινία όπου εντάχθηκεΓουάντα ΜάξιμοφΕλίζαμπεθ ΌλσενΕκδικητές: Η Εποχή του UltronVisionΠολ ΜπέτανιΤζέιμς ΡόουντςΝτον ΤσιντλΣαμ ΓουίλσονΆντονι ΜακίΠίτερ ΠάρκερΤομ ΧόλλαντΕκδικητές: Ο Πόλεμος της ΑιωνιότηταςΚάρολ ΝτάνβερςΜπρι ΛάρσονΕκδικητές: Η Τελευταία ΠράξηΝέμπιουλαΚάρεν ΓκίλανΡόκετΜπράντλεϊ Κούπερ (φωνή)Σκοτ ΛανγκΠολ ΡαντΧοακίν ΤόρεςΝτάνι ΡαμίρεζCaptain America: Θαυμαστός Καινούριος Κόσμος

 Παραπομπές 

 Εξωτερικοί σύνδεσμοι 

 Εκδικητές στο Marvel.com

Κατηγορία:Εκδικητές (σειρά ταινιών)
Κατηγορία:Φανταστικοί οργανισμοί
Κατηγορία:Χαρακτήρες Κινηματογραφικού Σύμπαντος της Marvel
Κατηγορία:Υπερηρωικές ομάδες της Marvel Comics
Κατηγορία:Α.Σ.Π.Ι.Δ.Α.